CELEX: 62016TA0641
Language: fi
Date: 2018-12-13 00:00:00
Title: Asiat T-641/16 RENV ja T-137/17: Unionin yleisen tuomioistuimen tuomio 13.12.2018 – Kakol v. komissio (Henkilöstö — Virkamiehet — Palvelukseen ottaminen — Kilpailuilmoitus — Avoin kilpailu — Hakijaa ei hyväksytty arviointikeskuksen kokeisiin — Todistuksen tai tutkinnon tunnustamatta jättäminen — Aiempaan kilpailuun hyväksyminen — Vastaavien kilpailujen vaatimukset — Kanteen ja valituksen vastaavuutta koskeva sääntö — Oikeusvoima — Oikeudenkäyntiä edeltävän hallinnollisen menettelyn noudattamatta jättäminen — Henkilöstösääntöjen 91 artiklassa tarkoitettu henkilölle vastainen toimi — Toimen antajan toimivalta — Vahingonkorvausvaatimus)

11.3.2019   
            
            
               FI
            
            
               Euroopan unionin virallinen lehti
            
            
               C 93/46
            
         
      Unionin yleisen tuomioistuimen tuomio 13.12.2018 – Kakol v. komissio
      (Asiat T-641/16 RENV ja T-137/17) (1)
      
      ((Henkilöstö - Virkamiehet - Palvelukseen ottaminen - Kilpailuilmoitus - Avoin kilpailu - Hakijaa ei hyväksytty arviointikeskuksen kokeisiin - Todistuksen tai tutkinnon tunnustamatta jättäminen - Aiempaan kilpailuun hyväksyminen - Vastaavien kilpailujen vaatimukset - Kanteen ja valituksen vastaavuutta koskeva sääntö - Oikeusvoima - Oikeudenkäyntiä edeltävän hallinnollisen menettelyn noudattamatta jättäminen - Henkilöstösääntöjen 91 artiklassa tarkoitettu henkilölle vastainen toimi - Toimen antajan toimivalta - Vahingonkorvausvaatimus))
      (2019/C 93/56)
      Oikeudenkäyntikieli: ranska
      
         Asianosaiset
      
      
         Kantaja: Danuta Kakol (Luxemburg, Luxemburg) (edustaja: asianajaja R. Duta)
      
         Vastaaja: Euroopan komissio (asiamiehet: G. Gattinara ja L. Radu)
      
         Oikeudenkäynnin kohde
      
      SEUT 270 artiklaan perustuva vaatimus yhtäältä kumota 14.2.2014 tehty päätös, joka annettiin tiedoksi 2.5.2016, ja 25.11.2016 tehty päätös, joilla kantaja jätettiin hyväksymättä arviointikeskuksen kokeisiin Euroopan unionin henkilöstövalintatoimiston (EPSO) järjestämässä kilpailussa AD/177/10 sillä perusteella, ettei hän täyttänyt kilpailuilmoituksessa edellytettyjä erityisiä vaatimuksia todistuksista tai tutkinnoista, ja hylättiin hänen oikaisuvaatimuksensa hyväksymättä jättämisestä, ja toisaalta velvoittaa komissio korvaamaan kantajalle 5 000 euroa korvauksena aineettomasta vahingosta, joka kantajalle on väitetysti aiheutunut hänen hakemuksensa loukkaavasta kohtelusta.
      
         Tuomiolauselma
      
      
                  1)
               
               
                  Asiat T-641/16 RENV ja T-137/17 yhdistetään tuomion antamista varten.
               
            
                  2)
               
               
                  Lausunnon antaminen kumoamisvaatimuksesta asiassa T-641/16 RENV raukeaa, ja kanne hylätään muilta osin.
               
            
                  3)
               
               
                  Kanne hylätään asiassa T-137/17.
               
            
                  4)
               
               
                  Asianosaiset vastaavat omista oikeudenkäyntikuluistaan asioissa T-641/16 RENV ja T-137/17 sekä asioissa F-48/14 ja T-152/15 P.
               
            
         (1)  EUVL C 52, 22.2.2014 (asia on alkujaan rekisteröity Euroopan unionin virkamiestuomioistuimessa asianumerolla F-1/14, ja siirretty Euroopan unionin yleiseen tuomioistuimeen 1.9.2016).